stanford-oval/wikipedia huggingface dataset:
การสังหารหมู่ที่จังหวัดหนองบัวลำภู พ.ศ. 2565
การกราดยิง > ที่ทำการองค์การบริหารส่วนตำบลอุทัยสวรรค์

เวลาประมาณ 11:24 น. ของวันที่ 6 ตุลาคม พ.ศ. 2565 ส.ต.อ. ปัญญา คำราบ ขับรถกระบะโตโยต้า วีโก้ สีขาว ป้ายทะเบียน 6กธ 6499 กรุงเทพมหานคร ออกมาจากบ้านพัก และถึงศูนย์พัฒนาเด็กเล็กตำบลอุทัยสวรรค์เวลา 12:50 น. จากนั้นผู้ก่อเหตุใช้ปืนซิก ซาวเออร์ พี350 และปืนลูกซองที่ตนได้เตรียมมายิงเจ้าหน้าที่องค์การบริหารส่วนตำบลอุทัยสวรรค์ และบุตรชายของเจ้าหน้าที่รายดังกล่าวที่อยู่ที่ทำการองค์การบริหารส่วนตำบลอุทัยสวรรค์ เสียชีวิตรวม 2 ราย
การกราดยิง > ศูนย์พัฒนาเด็กเล็กตำบลอุทัยสวรรค์

เวลาประมาณ 12.55 น. ผู้ก่อเหตุเดินเข้าก่อเหตุภายในศูนย์ฯ โดยในขณะนั้นเป็นช่วงพักกลางวันและเด็กกำลังนอนหลับอยู่ภายใต้การดูแลของครูพี่เลี้ยง 6 คน ผู้ก่อเหตุใช้มีดฟันครูพี่เลี้ยงที่เห็นเหตุการณ์และพยายามปิดประตูแต่ไม่สำเร็จเสียชีวิต ผู้ก่อเหตุใช้ปืนกราดยิงต่อภายในศูนย์ฯ ส่งผลให้มีผู้เสียชีวิตในที่เกิดเหตุรวม 25 ราย แบ่งออกเป็นเด็กในศูนย์ฯ 23 ราย ครูพี่เลี้ยงผู้หญิง 2 ราย หนึ่งในนั้นเป็นครูพี่เลี้ยงที่ตั้งครรภ์ท้องแก่ได้ 8 เดือนใกล้คลอดด้วย หลังได้รับรายงาน เจ้าหน้าที่ตำรวจออกไล่ล่าตามหาผู้ก่อเหตุ
การกราดยิง > 3 หมู่บ้าน

หลังก่อเหตุที่ศูนย์พัฒนาเด็กเล็กตำบลอุทัยสวรรค์ หมู่บ้านห้วยนาหลวง หมู่ 6 ผู้ก่อเหตุเดินทางกลับไปที่บ้านพักของตนอีกครั้ง ผู้ก่อเหตุถึง หมู่บ้านหนองกุงศรี หมู่ 10 ซึ่งเป็นทางผ่าน ขับรถกระบะพุ่งชนรถจักรยานยนต์และใช้ปืนยิงผู้สัญจรทางถนนซ้ำ ส่งผลให้มีผู้เสียชีวิตทันทีและที่โรงพยาบาลรวม 7 ราย จากบ้านหนองกุงศรี
ที่ปากซอยคุ้ม 3 บ้านท่าอุทัยสวรรค์ ตำบลอุทัยสววรค์ คนร้ายขับรถชนและใช้มีดฟันแม่ค้าข้าวโพดเสียชีวิต
ต่อมาผู้ก่อเหตุขับรถชนคนที่ หมู่ที่ 12 บ้านท่าอุทัยเหนือเสียชีวิตอีก 1 ราย นอกจากนี้ ผู้เห็นเหตุการณ์ยังเล่าว่าผู้ก่อเหตุใช้มีดฟันซ้ำคนที่ยิงปืนแล้วกระสุนด้าน รวมทั้งขับรถถอยมาทับผู้เสียหาย
ก่อนเข้ามาจอดรถในบ้านพักของตนซึ่งอยู่ภายในหมู่ที่ 1 หมู่บ้านท่าอุทัย ที่หมู่บ้านแห่งนี้เขายังสังหารคนไปอีก 6 คน 3 คนเป็นคนผ่านทาง และอีก 3 คนมีบ้านอยู่ห่างจากบ้านของเขาไม่เกิน 400 เมตร แต่ไม่ลงมือกับเพื่อนบ้านคนหนึ่งที่ทำอาชีพขายส่งน้ำดื่ม สุดท้ายจุดไฟเผารถยนต์ที่ใช้หลบหนี ยิงสังหารลูกเลี้ยงและภรรยา รวมถึงตนเองจนถึงแก่ความตาย
ผู้เสียชีวิตและผู้บาดเจ็บ

| ยอดผู้เสียชีวิตและบาดเจ็บ> เสียชีวิตแบ่งตามสถานที่ | ยอดผู้เสียชีวิตและบาดเจ็บ> เด็กชาย | ยอดผู้เสียชีวิตและบาดเจ็บ> เด็กหญิง | ยอดผู้เสียชีวิตและบาดเจ็บ> ผู้ชาย | ยอดผู้เสียชีวิตและบาดเจ็บ> ผู้หญิง | ยอดผู้เสียชีวิตและบาดเจ็บ> รวม |
| --- | --- | --- | --- | --- | --- |
| ศูนย์พัฒนาเด็กเล็กฯ | 19 | 3 | – | 2 | 24 |
| ที่ทำการ อบต. อุทัยสวรรค์ | 1 | – | 1 | – | 2 |
| บ้านท่าอุทัย (บ้านผู้ก่อเหตุ) | 1 | – | 1 | 1 | 3 |
| กลางบ้านท่าอุทัย | – | – | – | 1 | 1 |
| หมู่ที่ 12 บ้านท่าอุทัยเหนือ | – | – | 1 | – | 1 |

| บ้านหนองกุงศรี | – | – | 1 | – | 1 |
| ถนนบ้านท่าอุทัย | – | – | – | 1 | 1 |
| เสียชีวิตที่โรงพยาบาล | – | – | 4 | 1 | 5 |
| บาดเจ็บ | 3 | 1 | 2 | 4 | 10 |
ยอดผู้เสียชีวิต ณ วันที่ 8 ตุลาคม อยู่ที่ 38 ราย รวมผู้ก่อเหตุ รายละเอียดสถานที่แสดงทางด้านขวามือ
ผู้บาดเจ็บถูกส่งตัวเข้ารักษาในโรงพยาบาลทั้งหมด 15 ราย ผู้เสียชีวิตที่โรงพยาบาลนากลาง 3 ราย และเสียชีวิตที่โรงพยาบาลหนองบัวลำภู 2 ราย
ผู้เสียชีวิตและผู้บาดเจ็บ > รายชื่อผู้เสียชีวิตและผู้บาดเจ็บ > ผู้เสียชีวิต

เด็กชายกฤษณพงษ์ เถาว์ถาวงษ์
เด็กชายวรภัทร นวดข้าว
เด็กชายวีรพล นวดข้าว
เด็กชายภัทรวุทธ์ ปัดโคทานัง
เด็กชายชฎายุ มนูศิลป์
เด็กชายกฤษกร วงมามี
เด็กชายธวัชชัย ศรีภู
เด็กชายธีรยุทธ วังคีรี
เด็กชายวสันต์ สมใจ
เด็กชายชัยยศ กีเจริญ
เด็กชายนันท์นภัส ส่งเสริม
เด็กชายภาคิน เคนดา
เด็กชายอธิบดินทร์ สีลุ่มใต้
เด็กชายธนากูล ทองภูบาล
เด็กชายธนาเทพ กําศร
เด็กชายภัทรวรรน์ จํานงศ์นิต
เด็กชายกฤษณะ โสลา
เด็กหญิงภัทนันท์ มุมการ
เด็กหญิงธิดาพร โพธิพล
เด็กหญิงศิริประภา ประเสริฐสุข
เด็กชายอภิวุฒิ มะโนชาติ
เด็กชายธนากร การะดี
นางสาวมะลิวัลย์ ลาโสภา
นางสาวสุภาภรณ์ ประมงมุข (เสียชีวิตพร้อมกับบุตรในครรภ์)
นายสันติ ประทุมชัย
เด็กชายภาณุษิต ประทุมชัย
นางบัวสอน แสนคุ้ม
นายวงศ์ธวัช มูลโต
นายศักดิ์สิทธิ์ รักษาพล
นายดอน อุตตมะ
นางเพชรนภา สาระสิทธิ์
นางสาวนิดา ไชเกริน
นายวีรชน บุญเทียน
นายวรัญชัย ประภาสพงษ์
นายปัญญา คําราบ (ผู้ก่อเหตุ)
นางคำพันธ์ นรบุตร (ภรรยาผู้ก่อเหตุ)
เด็กชายวรภัทร นรบุตร (ลูกเลี้ยงของผู้ก่อเหตุ)
น้องซีวิค (เด็กในครรภ์ของผู้เสียชีวิตรายที่ 24)
แบ่งจำแนกตามจุดเกิดเหตุและสถานที่ที่เสียชีวิต ดังนี้

รายที่ 1-24 เสียชีวิตที่ศูนย์พัฒนาเด็กเล็กตำบลอุทัยสวรรค์

รายที่ 25-26 เสียชีวิตที่ที่ทำการองค์การบริหารส่วนตำบลอุทัยสวรรค์

รายที่ 27-29 เสียชีวิตที่โรงพยาบาลนากลาง

รายที่ 30-31 เสียชีวิตที่บ้านท่าอุทัย

รายที่ 32 เสียชีวิตที่บ้านท่าอุทัยเหนือ เนื่องจากถูกรถชน

รายที่ 33-34 เสียชีวิตที่โรงพยาบาลหนองบัวลำภู

รายที่ 35-37 เสียชีวิตในบ้านท่าอุทัย(ตัวบ้านผู้ก่อเหตุ)

รายที่ 38 เป็นเด็กเพศชาย ซึ่งเป็นบุตรในครรภ์ของผู้เสียชีวิตรายที่ 24
ผู้เสียชีวิตและผู้บาดเจ็บ > รายชื่อผู้เสียชีวิตและผู้บาดเจ็บ > ผู้บาดเจ็บ

เด็กหญิงอุมาพร ม่วมกระโทก
นางเจริญ ไชยเกริน
นางสาวเบญจวรรณ พันธุ์เลิศ
นางสาวชลิตา ทูลธรรม
นางปราณี สารีแก้ว
นายรัตน์นิกร สมพาน
นายกำธร ทองโคตร
เด็กชายกันตพงศ์ เสือนา
เด็กชายธนัศชัย สมภาร
เด็กชายกฤษกร เรืองเจริญ
ผู้ก่อเหตุ

| ปัญญา คำราบ |
| --- | --- |
เกิด: 4 มิถุนายน พ.ศ. 2531
เสียชีวิต: 6 ตุลาคม พ.ศ. 2565 (34 ปี) อำเภอนากลาง จังหวัดหนองบัวลำภู ประเทศไทย
สาเหตุเสียชีวิต: อัตวินิบาตกรรม
อาชีพ: อดีตข้าราชการตำรวจ

เหตุจูงใจ: สรุปไม่ได้
 
สิบตำรวจเอก ปัญญา คำราบ บรรจุเป็นข้าราชการตำรวจเมื่อวันที่ 1 พฤศจิกายน พ.ศ. 2555 สังกัดสถานีตำรวจนครบาลยานนาวา ต่อมาได้ย้ายมาสังกัดสถานีตำรวจนครบาลลุมพินี ก่อนย้ายมาดำรงตำแหน่งที่สถานีตำรวจภูธรนาวังเมื่อวันที่ 30 มิถุนายน พ.ศ. 2562
แหล่งข่าวระบุว่า ปัญญามีปัญหากับคู่รักของเขาที่ไม่ย้ายถิ่นตามมาด้วย นับจากนั้น ปัญญาเริ่มมีพฤติกรรมที่ยุ่งเกี่ยวกับยาเสพติดและแสดงอารมณ์ฉุนเฉียว พลตำรวจตรี ไพศาล ลือสมบูรณ์ โฆษกตำรวจภูธรภาค 4 ให้สัมภาษณ์กับพีพีทีวีว่าผู้ก่อเหตุมักมีปัญหากับผู้บังคับบัญชาและชาวบ้าน ส่วนเอกสารของกองบัญชาการตำรวจนครบาล ต้นสังกัดเดิมของปัญญา ระบุว่าเขาเป็นคนเก็บตัว ไม่ค่อยพูดคุยกับใคร และชอบเล่นปืน ส่วนญาติเปิดเผยว่า เขาเคยเป็นเด็กเรียนดี เล่นดนตรีและทำกิจกรรมสร้างสรรค์ ไม่ได้ยุ่งเกี่ยวกับยาเสพติดมาตั้งแต่สมัยมัธยม
ในวันที่ 20 มกราคม พ.ศ. 2565 ปัญญาถูกเจ้าหน้าที่ตำรวจสืบสวนจับหลังได้รับแจ้งพฤติการณ์อันเกี่ยวข้องกับยาเสพติด มติชนรายงานว่าในระหว่างการควบคุมตัวของเจ้าหน้าที่ตำรวจหลังถูกจับกุมในคดียาเสพติด เขายอมรับว่าเริ่มเสพยาเสพติดตั้งแต่ตอนเรียนในระดับมัธยมศึกษา จากการถูกจับกุมในคดีดังกล่าว ตำรวจภูธรจังหวัดหนองบัวลำภูได้มีคำสั่งให้ปัญญาออกจากราชการ
หลังเกิดเหตุมารดาของผู้ก่อเหตุเปิดเผยว่าบุตรเป็นบัณฑิตนิติศาสตร์เกียรตินิยมอันดับสองจากมหาวิทยาลัยรามคำแหง ก่อนเกิดเหตุยังมาบอกลาด้วยประโยค "แม่ ขอโทษ ป่านนี้ผมยังไม่ได้ตอบแทนพระคุณของแม่เลย" นอกจากนี้ยังบอกว่าแฟนสาวที่เสียชีวิตด้วยกันเป็นแฟนใหม่ที่เพิ่งคบหากันได้ 2–3 ปี ส่วนลูกนั้นเป็นลูกติดของแฟนสาว แฟนสาวคนล่าสุดนั้นเป็นแม่หม้ายลูกติดเคยทำงานร้านคาราโอเกะ
วันที่ 8 ตุลาคม ได้มีพิธีฌาปนกิจศพที่วัดใหม่หนองหิน ตำบลนาดี อำเภอเมืองอุดรธานี จังหวัดอุดรธานี
ผู้ก่อเหตุ > แรงจูงใจ

พลตำรวจโท พิศาล มุขแจ้ง อดีตหัวหน้าภาควิชาอาชญาวิทยา โรงเรียนนายร้อยตำรวจ กล่าวว่า ความเครียดจากการถูกให้ออกจากราชการอาจเป็นแรงจูงใจให้ก่อเหตุ และตั้งข้อสังเกตถึงการกราดยิงในศูนย์พัฒนาเด็กเล็กซึ่งไม่มีส่วนเกี่ยวข้องกับผู้ก่อเหตุ พลตำรวจเอก ต่อศักดิ์ สุขวิมล รองผู้บัญชาการตำรวจแห่งชาติ เสนอว่าผู้ก่อเหตุเลือกโจมตีไปที่เป้าหมายอ่อนแอ (soft target) และกล่าวว่า เนื่องจากผู้ก่อเหตุส่วนใหญ่ถูกวิสามัญฆาตกรรม เช่นเดียวกับกรณีนี้ การนำตัวผู้ก่อเหตุมาศึกษาจึงไม่สามารถทำได้ พลตำรวจตรี ไพศาล ลือสมบูรณ์ โฆษกกองบัญชาการตำรวจภูธรภาค 4 ให้ความเห็นไปในทิศทางเดียวกันกับต่อศักดิ์โดยกล่าวว่า "[...] คนร้ายเล็งว่าเป้าหมายอ่อนแอ ก่อเหตุสำเร็จง่าย" และ "เบื้องต้น สาเหตุมาจากเครียดอยากระบาย เก็บกด เคียดแค้นจากการถูกไล่ออกจากราชการ ประกอบกับที่ผ่านมามีอาการหลอนยาจากการเสพยาบ้า"
อย่างไรก็ตาม พันตำรวจโท กฤษณพงค์ พูตระกูล ผู้ช่วยอธิการบดีและประธานกรรมการคณะอาชญาวิทยาและการบริหารงานยุติธรรม มหาวิทยาลัยรังสิต มองว่าความเครียดและการเสพยาเสพติดเป็นปูมหลังของผู้ก่อเหตุ แต่ยังต้องวิเคราะห์หาสาเหตุกระตุ้นทำให้ลงมือต่อไป เพราะเป็นการก่อเหตุกับผู้ไม่มีส่วนเกี่ยวข้อง เขายังมองว่าผู้ก่อเหตุอาจไม่ได้คิดฆ่าตัวตายตั้งแต่แรกเพราะมีการเผารถตัวเองซึ่งเป็นการทำลายหลักฐาน
พลตำรวจตรี สุพิศาล ภักดีนฤนาถ สมาชิกสภาผู้แทนราษฎรแบบบัญชีรายชื่อ พรรคก้าวไกล และอดีตผู้บังคับการกองปราบปราม ตั้งข้อสังเกตว่าการกลั่นแกล้งบุตรของผู้ก่อเหตุ อาจเป็นแรงจูงใจอย่างหนึ่ง อีสานเรคคอร์ดเปิดเผยบทสัมภาษณ์คนใกล้ชิดของปัญญา ที่เชื่อว่าการที่เขาถูกให้ออกจากงานและถูกคนในท้องถิ่นตั้งคำถามถึงภูมิหลังของแฟนใหม่ทำให้คิดมาก และก่อนหน้านี้ผู้ก่อเหตุไม่ให้ลูกไปสถานเลี้ยงเด็กที่เกิดเหตุมา 1 เดือนแล้วเพราะโดนล้อว่าไม่ใช่ลูกแท้ ๆ นอกจากนี้ปัญญายังรู้สึกอึดอัดกับคำถามว่าเขามียาเสพติดจริงหรือถูกกลั่นแกล้ง
ผลสืบเนื่อง

พลเอก ประวิตร วงษ์สุวรรณ รองนายกรัฐมนตรี รับปากว่าจะวางมาตรการปราบปรามยาเสพติดให้เข้มข้นยิ่งขึ้น และอ้างว่ารัฐบาลได้ดำเนินการมาตลอดอยู่แล้ว แม้ว่าจากการชันสูตรพลิกศพของผู้ก่อเหตุจะไม่พบสารเสพติดในร่างกาย ภายใน 72 ชั่วโมงนับตั้งแต่ที่เริ่มการชันสูตร ทั้งนี้ ไม่ได้หมายความว่าการใช้สารเสพติดก่อนหน้านั้นจะไม่ส่งผลต่อระบบการคิด, สมอง และระบบประสาทของผู้ก่อเหตุ
สุทธิพงษ์ จุลเจริญ ปลัดกระทรวงมหาดไทยสั่งตรวจสอบคุณสมบัติผู้ขอใบอนุญาตให้มีและใช้อาวุธปืน อย่างไรก็ตาม พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ระบุว่ามาตรการเพิ่มความปลอดภัยของศูนย์เด็กเล็กทำได้ยาก พร้อมกับถามนักข่าวกลับว่าจะให้ครูพกปืนหรือไม่ และชี้ว่าอย่ามองเฉพาะประเด็นเรื่องอาวุธปืน แต่ให้มองที่ประเด็นสุขภาพจิตของผู้ก่อเหตุ โดยระบุว่า
"เหตุการณ์ที่เกิดขึ้นครั้งนี้ผมคิดว่าเป็นเรื่องของจิตใจภายใน คนที่ก่อเหตุเช่นนี้ เป็นคนที่มีจิตใจภายใน ข้างในที่ผิดปกติ ซึ่งก็ต้องหามาตรการที่จะควบคุมให้ได้ ที่สำคัญลองคิดดูว่าเหตุการณ์ครั้งนี้ไม่ได้ใช้อาวุธปืนอย่างเดียว แต่มีการใช้มีดด้วย แล้วอย่างนี้จะต้องให้เราห้ามใช้มีดด้วยหรือ อย่าลืมว่าครั้งนี้เขาใช้มีดทำร้ายเด็ก ถ้าเรามองผลที่เกิดขึ้นในขณะนี้มันไม่ใช่ไปดูเรื่องปืนเพียงอย่างเดียว จะต้องดูว่าทำไมคนถึงมีจิตใจข้างในอย่างนี้ได้ สังคมเราจะต้องทำให้ไม่มีคนเป็นแบบนี้ เพราะเขาไม่รู้จักความมีเมตตาปราณี ไม่รู้ในเรื่องจิตใจของคน ซึ่งเขาไม่มีสิทธิ์จะไปทำร้ายใคร ผมคิดว่าน่าจะเป็นพื้นฐานในตัวของผู้ที่ก่อเหตุ"
ต่อมาพลเอก ประยุทธ์ จันทร์โอชา นายกรัฐมนตรี สั่งตั้งคณะกรรมการอีกคณะหนึ่งเพื่อกำหนดมาตรการแก้ไขปัญหาปืนและยาเสพติด โดยกำหนดเป็นวาระแห่งชาติ
กฤษณพงค์มองว่าสำนักงานตำรวจแห่งชาติควรมีการทบทวนนโยบายเรื่องการประเมินสุขภาพจิตของเจ้าหน้าที่ และการพกพาอาวุธปืนของบุคคลที่มีสภาพจิตใจไม่ปกติ รวมทั้งให้คนรอบข้างช่วยกันสังเกตอาการไปส่งให้กับจิตแพทย์และนักจิตวิทยา
ด้านรังสิมันต์ โรม ส.ส. พรรคก้าวไกล เสนอข้อปฏิรูปตำรวจและกองทัพ 4 ข้อเพื่อป้องกันเหตุในอนาคต ได้แก่ การปราบปรามการซื้อขายตำแหน่งที่เป็นตัวการชักนำให้เกิดธุรกิจผิดกฎหมาย มีกระบวนการช่วยเหลือและดูแลเจ้าหน้าที่ชั้นผู้น้อย ลดต้นทุนของผู้ปฏิบัติหน้าที่เพื่อป้องกันการซื้อขายปืนไปเป็นของส่วนตัว และลดภารกิจที่ไม่จำเป็น เช่น ตำรวจรับใช้ และมีการติดตามหลังเจ้าหน้าที่ต้องออกจากราชการ
ปฏิกิริยา > ในประเทศ > บทบาทของสื่อมวลชน

สุปัน รักเชื้อ ประธานสภาวิชาชีพข่าววิทยุและโทรทัศน์ไทย และพีรวัฒน์ โชติธรรมโม นายกสมาคมนักข่าววิทยุและโทรทัศน์ไทย ออกแถลงการณ์ให้สื่อใช้ความระมัดระวังในการนำเสนอข่าวไม่ให้ละเมิดผู้เสียชีวิต ผู้บาดเจ็บและญาติ เช่นเดียวกับคณะทำงานขับเคลื่อนนโยบายสวัสดิการเด็กเล็กถ้วนหน้า
เว็บไซต์เดอะเรนเมกเกอร์ วิจารณ์ว่า สื่อมวลชนไทยบางสำนักยังคงให้ความสำคัญกับข่าวสะเทือนใจอย่างไร้จรรยาบรรณอยู่ วรัชญ์ ครุจิต จากสถาบันบัณฑิตพัฒนบริหารศาสตร์ กล่าวว่าแม้จะยังเห็นพฤติกรรมดังกล่าวจากสื่อมวลชนไทยเหมือนที่เคยเกิดกับเหตุทำนองนี้ในครั้งก่อน ๆ แต่ภาคประชาสังคมก็มีความตื่นรู้ในการเรียกร้องจรรยาบรรณของสื่อมวลชนมากขึ้น
ศักดิ์สิทธิ์ ไสยสมบัติ ผู้สื่อข่าวประจำประเทศไทยของแชนแนล นิวส์ เอเชีย ตั้งข้อสงสัยว่าซีเอ็นเอ็นเข้าไปในศูนย์พัฒนาเด็กเล็กบ้านอุทัยสวรรค์หลังเกิดเหตุทั้งที่ปิดอยู่ ต่อมาเขาทวีตภาพทีมข่าวปีนออกจากรั้วของศูนย์ฯ โดยไม่มีเจ้าหน้าที่ติดตาม ด้านธีรนัย จารุวัสตร์ อุปนายกสมาคมนักข่าวนักหนังสือพิมพ์แห่งประเทศไทย ตั้งข้อสังเกตว่าอาจมีการตกลงผลประโยชน์ แม้ซีเอ็นเอ็นจะอ้างว่าได้รับอนุญาต แต่รายงานข่าวจากหลายสำนักบ่งชี้ตรงกันว่า เจ้าหน้าที่ไม่อนุญาตให้บุคคลภายนอกเข้าไปในจุดเกิดเหตุ จึงเรียกร้องให้ต้นสังกัดเร่งสอบสวนและชี้แจง ด้านสมาคมผู้สื่อข่าวต่างประเทศแห่งประเทศไทย แถลงการณ์ตำหนิพฤติกรรมดังกล่าวของซีเอ็นเอ็น ต่อมาซีเอ็นเอ็นลบวิดีโอที่ถ่ายทำภายในศูนย์ฯ ออกจากเว็บไซต์ ส่วนสำนักงานตำรวจแห่งชาติระบุว่า ทีมข่าวมีความผิดฐานใช้วีซ่าผิดประเภท
ปฏิกิริยา > ต่างประเทศ

พระประมุข ผู้นำต่างประเทศ และองค์การระหว่างประเทศหลายแห่งแสดงความเสียพระราชหฤทัยและเสียใจต่อเหตุการณ์ที่เกิดขึ้น
ลิซ ทรัสส์ นายกรัฐมนตรีสหราชอาณาจักร ได้ทวีตข้อความแสดงความเสียใจต่อเหตุการณ์ดังกล่าว โดยทางสหราชอาณาจักรจะอยู่เคียงข้างชาวไทยในช่วงเวลาอันเลวร้ายนี้
แอนโทนี แอลบานีส นายกรัฐมนตรีออสเตรเลีย ทวีตข้อความระบุ "เป็นเรื่องน่าสลดที่ไม่สามารถเข้าใจได้ ชาวออสเตรเลียขอส่งความรักและความเสียใจ"
กระทรวงการต่างประเทศตุรกี ส่งสารแสดงความเสียใจอย่างสูงสุดในนามรัฐบาลตุรกี และให้กำลังใจโดยแสดงจุดยืนร่วมอยู่เคียงข้างกับชาวไทย
เจค ซัลลิแวน ที่ปรึกษาความมั่นคงแห่งชาติสหรัฐ แถลงการณ์ในนาม ทำเนียบขาว ระบุว่า "เราขอประณามการใช้ความรุนแรงในครั้งนี้ และพร้อมที่จะส่งมอบความช่วยเหลือแก่พันธมิตรที่คบค้ากันมายาวนานอย่างประเทศไทยในสิ่งต่าง ๆ ที่พวกเขาต้องการ"
โยชิมาซะ ฮายาชิ รัฐมนตรีว่าการกระทรวงการต่างประเทศญี่ปุ่น ส่งข้อความแสดงความเสียใจอย่างสูงสุดในนามรัฐบาลญี่ปุ่น และให้กำลังใจโดยแสดงจุดยืนร่วมอยู่เคียงข้างกับชาวไทย
ยอน ทอร์การ์ด เอกอัครราชทูตเดนมาร์กประจำประเทศไทยและกัมพูชา ทวีตข้อความแสดงความเสียใจและกล่าวว่าเหตุการณ์นี้ "น่าโศกสลด
นาวาฟ อัลอะห์มัด อัลญาบิร อัศเศาะบาห์ เจ้าผู้ครองรัฐคูเวต มีพระราชสาส์นแสดงความเสียพระราชหฤทัยอย่างสูงสุด และพระราชทานพรให้ผู้ได้รับบาดเจ็บทุกคนมีอาการดีขึ้นโดยเร็ว
จัสติน ทรูโด นายกรัฐมนตรีแคนาดา ได้ทวีตข้อความแสดงความเสียใจต่อเหตุการณ์ดังกล่าวในฐานะพ่อ โดยประชาชนชาวแคนาดาจะอยู่เคียงข้างทุกท่าน
ชีค ทามิม บิน ฮาหมัด อัล ธานี เจ้าผู้ครองรัฐกาตาร์ มีพระราชสาส์นแสดงความเสียพระราชหฤทัยอย่างสูงสุด และพระราชทานพรให้ผู้ได้รับบาดเจ็บทุกคนมีอาการดีขึ้นและหายเป็นปกติโดยเร็ว
แอมานุแอล มาครง ประธานาธิบดีฝรั่งเศส แสดงความเสียใจต่อเหตุการณ์ผ่านทางเฟซบุ๊กด้วยข้อความภาษาไทย ระบุว่า "ภายหลังโศกนาฏกรรมอันโหดร้ายที่เกิดขึ้นภายในศูนย์พัฒนาเด็กเล็กในประเทศไทย ผมขอแสดงความเสียใจต่อผู้เสียชีวิตทั้ง 37 คน รวมถึงครอบครัวและบุคคลใกล้ชิดของผู้เสียชีวิต ผมขอร่วมแบ่งปันความโศกเศร้ากับประชาชนชาวไทยซึ่งเป็นมิตรของประเทศฝรั่งเศส"
ลี เซียนลุง นายกรัฐมนตรีสิงคโปร์ ส่งจดหมายแสดงความเสียใจโดยมีข้อความระบุว่า รู้สึกตกใจและเศร้าโศกใจหลังทราบข่าว ขอแสดงความเสียใจอย่างสุดซึ้งต่อครอบครัวของผู้เสียชีวิตและขอให้ผู้บาดเจ็บทุกคนมีอาการดีขึ้นในเร็ววัน ทั้งยังระบุว่า เขาขอประณามเหตุการณ์ดังกล่าว และชาวสิงคโปร์ขอยืนเคียงข้างประชาชนชาวไทยในช่วงเวลาที่ยากลำบากเช่นนี้
แอนโทนี บลิงเคน รัฐมนตรีว่าการกระทรวงการต่างประเทศสหรัฐ ได้ทวีตข้อความแสดงความเสียใจต่อเหตุการณ์ที่เกิดขึ้น โดยรัฐบาลสหรัฐจะอยู่เคียงข้างประชาชนชาวไทย
แอนน์ ลินเด รัฐมนตรีว่าการกระทรวงการต่างประเทศสวีเดน ได้ทวีตข้อความว่า "ดิฉันรู้สึกตกใจที่ได้ทราบถึงเหตุการณ์กราดยิงที่ศูนย์พัฒนาเด็กเล็ก จังหวัดหนองบัวลำภู ในประเทศไทย ยังผลให้มีผู้เสียชีวิตรวมถึงเด็ก ๆ จำนวนมาก ดิฉันขอแสดงความเสียใจอย่างสุดซึ้งแก่ผู้ที่ได้รับผลกระทบต่อเหตุการณ์ที่น่าเศร้าสลดเป็นอย่างยิ่งในครั้งนี้"
ปฏิกิริยา > ต่างประเทศ > องค์การระหว่างประเทศ

กองทุนเพื่อเด็กแห่งสหประชาชาติ ได้แถลงการณ์แสดงความเสียใจระบุ "ศูนย์พัฒนาเด็กเล็กควรเป็นสถานที่ปลอดภัยสำหรับเด็กในการเรียนรู้ เล่น และเติบโตในช่วงเวลาที่สำคัญที่สุดในชีวิตของพวกเขา"
เตโวโดรส อัดฮาโนม ผู้อำนวยการใหญ่องค์การอนามัยโลก ได้ทวีตข้อความระบุ "ข่าวสุดสลดจากไทย ผมเศร้าใจมากต่อการเสียชีวิตผู้บริสุทธ์จำนวนมาก ที่ส่วนใหญ่เป็นเด็ก ขอส่งกำลังใจไปยังครอบครัวเหยื่อและคนไทยทุกคน
สตีเฟน ดูจาร์ริก โฆษกของอังตอนียู กูแตรึช เลขาธิการสหประชาชาติ เผยว่า กูแตรึชตกใจและเศร้าใจพร้อมทั้งแสดงความเสียใจต่อครอบครัวของเหยื่อเคราะห์ร้าย และขอให้ผู้บาดเจ็บฟื้นตัวโดยเร็ว
ดูเพิ่ม

รายชื่อการสังหารหมู่ในประเทศไทย
เหตุกราดยิงที่จังหวัดนครราชสีมา พ.ศ. 2563
เชิงอรรถ

↑  ข้อมูลบางแหล่งระบุว่าเป็นด้านหน้าของศูนย์ฯ
ตำบลหินตั้ง

ตำบลหินตั้ง อาจหมายถึง
ตำบลหินตั้ง อำเภอบ้านไผ่ จังหวัดขอนแก่น
ตำบลหินตั้ง อำเภอเมืองนครนายก จังหวัดนครนายก
คูจูกูริ

| คูจูกูริ 九十九里町 |
| --- | --- |
เมือง
ศาลาว่าการเมืองคูจูกูริ
   ธง ตรา
ที่ตั้งของคูจูกูริในจังหวัดชิบะ (เน้นสีเหลือง)
คูจูกูริที่ตั้งในประเทศญี่ปุ่น
พิกัด: 35°32′N 140°26′E﻿ / ﻿35.533°N 140.433°E﻿ / 35.533; 140.433
ประเทศ: ญี่ปุ่น
ภูมิภาค: คันโต
จังหวัด: ชิบะ
อำเภอ: ซัมบุ
พื้นที่
 • ทั้งหมด: 23.72 ตร.กม. (9.16 ตร.ไมล์)
ประชากร (1 ธันวาคม 2020)
 • ทั้งหมด: 15,343 คน
 • ความหนาแน่น: 650 คน/ตร.กม. (1,700 คน/ตร.ไมล์)
เขตเวลา: UTC+9 (เวลามาตรฐานญี่ปุ่น)
สัญลักษณ์:  
• ต้นไม้: สนดำญี่ปุ่น
• สัตว์ปีก: นกหัวโตขาดำ
โทรศัพท์: 0475-70-3100
ที่อยู่: 4099 Katagai, Kujūkuri-machi, Sanbu-gun, Chiba-ken 283-0195
เว็บไซต์: เว็บไซต์ทางการ
คูจูกูริ (ญี่ปุ่น: 九十九里町; โรมาจิ: Kujūkuri-machi) เป็นเมืองที่ตั้งอยู่ในจังหวัดชิบะ ประเทศญี่ปุ่น ณ วันที่ 1 ธันวาคม 2020 เมืองนี้มีประชากรประมาณ 15,343 คน 7,092 ครัวเรือน ความหนาแน่นประชากร 650 คนต่อตารางกิโลเมตร และมีพื้นที่ทั้งหมด 23.72 ตารางกิโลเมตร (9.16 ตารางไมล์) ชื่อของเมืองมาจากชื่อของหาดคูจูกูริ ซึ่งเป็นชายหาดที่มีความยาวเป็นอันดับสองของญี่ปุ่น คำว่า "คูจูกูริ" แปลตรง ๆ หมายถึง "เก้าสิบเก้าริ" โดย "คูจูกุ" หมายถึง "เก้าสิบเก้า" และ "ริ" เป็นหน่วยวัดแบบเก่าซึ่งมีความยาวประมาณ 600 เมตร
ภูมิศาสตร์

คูจูกูริตั้งอยู่บนคาบสมุทรโบโซทางฝั่งทิศตะวันออกตอนกลาง อยู่ริมชายฝั่งมหาสมุทรแปซิฟิก อยู่ห่างจากนครชิบะ เมืองเอกของจังหวัด ประมาณ 30 กิโลเมตร และห่างจากใจกลางโตเกียว 60 ถึง 70 กิโลเมตร
ภูมิศาสตร์ > เทศบาลข้างเคียง

จังหวัดชิบะ
โทงาเนะ
ซัมมุ
โออามิชิราซาโตะ
ภูมิศาสตร์ > ภูมิอากาศ

คูจูกูริมีภูมิอากาศแบบอบอุ่นชื้น (Köppen Cfa) โดยมีฤดูร้อนที่อบอุ่นและฤดูหนาวที่อากาศเย็นสบายและมีหิมะตกเล็กน้อย อุณหภูมิเฉลี่ยต่อปีในคูจูกูริคือ 15.2 °C ปริมาณน้ำฝนเฉลี่ยต่อปีอยู่ที่ 1609 มิลลิเมตร โดยเดือนกันยายนเป็นเดือนที่ฝนตกชุกที่สุด อุณหภูมิจะสูงสุดโดยเฉลี่ยในเดือนสิงหาคมที่ประมาณ 26.0 °C และต่ำสุดในเดือนมกราคมที่ประมาณ 5.4 °C
สถิติประชากร

จากข้อมูลการสำรวจสำมะโนประชากรของญี่ปุ่น จำนวนประชากรของคูจูกูริค่อนข้างคงที่มาตลอด 40 ปีที่ผ่านมา
| ปี | ประชากร | ±% |
| --- | --- | --- |
|  1950  | 21,672 | —     |
|  1960  | 19,191 | −11.4% |
|  1970  | 17,639 | −8.1% |
|  1980  | 18,037 | +2.3% |
|  1990  | 19,300 | +7.0% |
|  2000  | 20,266 | +5.0% |
|  2010  | 18,009 | −11.1% |
ประวัติศาสตร์

ในช่วงยุคเอโดะ พื้นที่นี้มีชื่อเสียงในเรื่องผลผลิตมันเทศ ในยุคเมจิ หมู่บ้านคาตาไกและโทโยอูมิได้รับการจัดตั้งขึ้นภายในอำเภอซัมบุ จังหวัดชิบะ โดยเป็นการจัดตั้งใหม่ในระบบเทศบาลเมื่อวันที่ 1 เมษายน 1889 หมู่บ้านคาตาไกได้รับการยกฐานะเป็นเมืองเมื่อวันที่ 10 เมษายน 1926 และเช่นเดียวกับหมู่บ้านโทโยอูมิในวันที่ 11 กุมภาพันธ์ 1940 ต่อมาเมืองทั้งสองได้รวมเข้ากับส่วนหนึ่งของหมู่บ้านนารุฮามะเมื่อวันที่ 31 มีนาคม 1955 เพื่อก่อตั้งเมืองคูจูกูริ
การปกครอง

คูจูกูริมีการปกครองรูปแบบสภา–นายกเทศมนตรี โดยมีนายกเทศมนตรีที่มาจากการเลือกตั้งโดยตรง และมีสภาประเภทสภาเดี่ยวที่มีสมาชิกจำนวน 14 คน เมืองคูจูกูริ รวมทั้งนครซัมมุ และเทศบาลอื่นในอำเภอซัมบุ ประกอบกันเป็นเขตเลือกตั้งที่ให้สมาชิกสภาจังหวัดชิบะจำนวน 2 คน ในแง่ของการเมืองระดับชาติ เมืองนี้เป็นส่วนหนึ่งของเขตเลือกตั้งที่ 11 ของจังหวัดชิบะในการเลือกตั้งสภาผู้แทนราษฎรแห่งรัฐสภาญี่ปุ่น
เศรษฐกิจ

แม้ว่าสิ่งที่ยังคงเป็นอุตสาหกรรมหลักของคูจูกูริ คือ การประมงพาณิชย์ และการแปรรูปอาหาร (โดยเฉพาะการแปรรูปปลาซาร์ดีน) แต่เมืองนี้ก็จะรู้จักกันดีในฐานะเมืองตากอากาศริมชายหาด อันเนื่องมาจากสถานที่ติดทะเลและสภาพอากาศไม่รุนแรง และดึงดูดนักท่องเที่ยวมากกว่าล้านคนในแต่ละปี อีกทั้งคูจูกูริและเมืองโดยรอบก็ยังเป็นสถานที่โต้คลื่นยอดนิยมอีกด้วย มีโครงการที่เป็นความพยายามในการสร้างภาพลักษณ์ของเมือง เช่น การก่อสร้างถนนเก็บค่าผ่านทางสายโทงาเนะคูจูกูริ เพื่อพัฒนาการเข้าถึงของเมือง และการเปิดพิพิธภัณฑ์ปลาซาร์ดีนคูจูกูริ เพื่อให้เป็นจุดสนใจทางวัฒนธรรม
การศึกษา

คูจูกูริมีโรงเรียนที่สังกัดเทศบาลเมือง ได้แก่ โรงเรียนประถม 3 แห่ง และโรงเรียนมัธยมต้น 2 แห่ง และมีโรงเรียนมัธยมปลายสังกัดคณะกรรมการการศึกษาจังหวัดชิบะ 1 แห่ง
การขนส่ง

แม้จะได้รับความนิยมในฐานะเมืองตากอากาศริมชายหาด แต่คูจูกูริก็ไม่มีรถไฟให้บริการและไม่มีทางหลวงสายหลักผ่าน
สถานที่ท่องเที่ยว

หาดคูจูกูริ
พิพิธภัณฑ์ปลาซาร์ดีนคูจูกูริ
เมืองพี่น้อง

เมืองคามิอิจิ จังหวัดโทยามะ ตั้งแต่กรกฎาคม 1965
บุคคลที่มีชื่อเสียง

อิโน ทาดาตากะ - นักทำแผนที่ในยุคเอโดะ
แหล่งข้อมูลอื่น

เว็บไซต์ทางการ (ในภาษาญี่ปุ่น)
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF  เวิลด์แคต 
ประจำชาติ:  ญี่ปุ่น 
ภูมิศาสตร์:  มิวสิกเบรนซ์ พื้นที่ 
วิชาการ:  CiNii 
พิพิธภัณฑ์ปลาซาร์ดีนคูจูกูริ
ตำบลหินดาด

ตำบลหินดาด อาจหมายถึง
ตำบลหินดาด อำเภอทองผาภูมิ จังหวัดกาญจนบุรี
ตำบลหินดาด อำเภอด่านขุนทด จังหวัดนครราชสีมา
ตำบลหินดาด อำเภอห้วยแถลง จังหวัดนครราชสีมา
หรืออาจหมายถึง
ตำบลหินดาต อำเภอปางศิลาทอง จังหวัดกำแพงเพชร
ถัง ยฺเวียนถิง

ถัง ยฺเวียนถิง (จีน: 唐渊渟; เกิดวันที่ 2 สิงหาคม ค.ศ. 1994) เป็นนักแบดมินตันชาวจีนที่เชี่ยวชาญในประเภทคู่ เธปเป็นผู้ชนะเลิศในประเภทหญิงคู่ในการแข่งขันชิงแชมป์เอเชียและได้เหรียญทองในกีฬาภูมิภาคเอเชียตะวันออก ถังอยู่ในทีมชาติจีนที่ชนะซูดีร์มันคัพ อูเบอร์คัพ การแข่งขันชิงแชมป์ทีมเอเชีย และกีฬาภูมิภาคเอเชียตะวันออก เธอเข้าแข่งขันในโอลิมปิกที่ริโอ 2016 ประเภทหญิงคู่กับอฺวี๋ หยาง แต่แพ้ต่อคู่เกาหลีในการแข่งขันชิงเหรียญทองแดง เธอเกษียณตนเองจากการแข่งขันระดับนานาชาติตอนอายุ 22 แีในเดือนกันยายน ค.ศ. 2016
หลังจากนั้นถัง ยฺเวียนถิงย้ายไปออสเตรเลียเพื่อศึกษาต่อปริญญาโทด้านการศึกษาที่มหาวิทยาลัยซิดนีย์ และจากนั้นจึงเข้าร่วมการแข่งขันแบดมินตันระดับประเทศ
แหล่งข้อมูลอื่น

ถัง ยฺเวียนถิง ที่ BWF.tournamentsoftware.com (ในภาษาอังกฤษ)
Evans, Hilary; Gjerde, Arild; Heijmans, Jeroen; Mallon, Bill;  และคณะ. "ถัง ยฺเวียนถิง". Olympics at Sports-Reference.com. Sports Reference LLC. คลังข้อมูลเก่าเก็บจากแหล่งเดิมเมื่อ 2016-12-04.
ถังทอง

| ถังทอง, Golden Barrel Cactus |
| --- | --- |

ถังทอง
สถานะการอนุรักษ์
 เสี่ยงขั้นวิกฤติต่อการสูญพันธุ์  (IUCN 3.1)
การจำแนกชั้นทางวิทยาศาสตร์
อาณาจักร:: Plantae
หมวด:: Magnoliophyta
ชั้น:: Magnoliopsida
อันดับ:: Caryophyllales
วงศ์:: Cactaceae
วงศ์ย่อย:: Cactaceae
เผ่า:: Cacteae
สกุล:: Echinocactus
สปีชีส์:: E.  grusonii
ชื่อทวินาม
Echinocactus grusonii Hildm.

ดอกของถังทอง
ถังทอง เป็นพืชในกลุ่มกระบองเพชร มีถิ่นกำเนิดในแถบเม็กซิโก ตั้งชื่อโดย Heinrich Hildmann ในปี ค.ศ. 1891
แม้ว่าจะเป็นกระบองเพชรชนิดที่นิยมปลูกกันมาก หาซื้อได้ทั่วไปตามร้านขายพันธุ์ไม้ แต่ในธรรมชาติที่ประเทศถิ่นกำเนิดนั้นหาได้ยาก จนขึ้นบัญชีเป็นพันธุ์พืชที่มีความเสี่ยงสูงต่อการสูญพันธุ์จากพื้นที่ธรรมชาติ
ลักษณะการเจริญเติบโตจะมีรูปร่างเป็นทรงกลม อาจมีความสูงกว่าหนึ่งเมตรเมื่อเวลาผ่านไปหลายปี เมื่อโตเต็มที่จะมีริ้วมากถึง 35 ริ้ว แต่ในต้นที่ยังเล็กอยู่จะมองไม่เห็นริ้วนี้ แต่เห็นเป็นปุ่ม ๆ แทน
หนามแหลมยาวตรงหรือโค้งเล็กน้อย มีสีเหลืองหรือบางครั้งมีสีขาวด้วย ออกดอกเป็นสีเหลืองเล็ก ๆ ในฤดูร้อน ที่ยอดของต้น แต่กว่าจะออกดอกต้องอย่างน้อย 20 ปีขึ้นไป
การปลูกเลี้ยง

ปลูกในดินที่ระบายน้ำดี ในฤดูหนาวไม่ควรรดน้ำบ่อย เพราะจะเน่าได้ง่าย
Echinocactus grusonii สายพันธุ์ไร้หนาม ในสวนพฤกษศาสตร์หลวงเมืองคิว
กระบองเพชรถังทองขึ้นเป็นกลุ่ม
ซูเกชิโระ เทราตะ

ซูเกชิโระ เทราตะ
ซูเกชิโระ เทราตะ (ญี่ปุ่น: 寺田 典城; โรมาจิ: Terata Sukeshiro; เกิดเมื่อวันที่ 19 มิถุนายน ค.ศ. 1940) เป็นผู้ว่าการจังหวัดอะกิตะ เทะระตะเป็นคนจากเมืองโอมาการิ จังหวัดอะกิตะ และจบการศึกษาจากมหาวิทยาลัยวาเซะดะ ลงเลือกตั้งครั้งแรกในปี ค.ศ. 1997 ภายหลังได้รับเลือกตั้งให้เป็นผู้ว่าการจังหวัดอะกิตะ ในปี ค.ศ. 1991
เทราตะได้รับการเลือกตั้งครั้งเป็นราชยมนตรีสภาในปี ค.ศ. 2010 ในระบบแบ่งเขต สังกัดพรรคคุณ ด้วยคะแนน 45,846 คะแนน
แหล่งข้อมูลอื่น

หน้าอย่างเป็นทางการ เก็บถาวร 2020-09-23 ที่ เวย์แบ็กแมชชีน
ตำบลโพนทอง

ตำบลโพนทอง สามารถหมายถึงตำบลที่มีชื่อเดียวกันนี้ 10 แห่งในอำเภอและจังหวัดต่าง ๆ คือ
ตำบลโพนทอง อำเภอเมืองกาฬสินธุ์ จังหวัดกาฬสินธุ์
ตำบลโพนทอง อำเภอเมืองชัยนาท จังหวัดชัยนาท
ตำบลโพนทอง อำเภอเมืองชัยภูมิ จังหวัดชัยภูมิ
ตำบลโพนทอง อำเภอบ้านแพง จังหวัดนครพนม
ตำบลโพนทอง อำเภอเรณูนคร จังหวัดนครพนม
ตำบลโพนทอง อำเภอสีดา จังหวัดนครราชสีมา
ตำบลโพนทอง อำเภอเชียงยืน จังหวัดมหาสารคาม
ตำบลโพนทอง อำเภอบ้านหมี่ จังหวัดลพบุรี
ตำบลโพนทอง อำเภอหนองแค จังหวัดสระบุรี
ตำบลโพนทอง อำเภอโพธิ์ตาก จังหวัดหนองคาย
ตำบลโพนทอง อำเภอเสนางคนิคม จังหวัดอำนาจเจริญ
หรืออาจหมายถึง
ตำบลสระโพนทอง อำเภอเกษตรสมบูรณ์ จังหวัดชัยภูมิ
ตลาดหลักทรัพย์แฟรงก์เฟิร์ต

ที่ทำการตลาดหลักทรัพย์แฟรงก์เฟิร์ต
ตลาดหลักทรัพย์แฟรงค์เฟิร์ต (เยอรมัน: FWB® Frankfurter Wertpapierbörse ; อังกฤษ: Frankfurt Stock Exchange) เป็นตลาดหลักทรัพย์ในเมืองแฟรงค์เฟิร์ต ประเทศเยอรมนี มี Deutsche Börse เป็นเจ้าของและดำเนินการ โดยบริษัทนี้เป็นเจ้าของบริษัทเคลียริ่ง Clearstream ด้วย
ตลาดหลักทรัพย์แฟรงค์เฟิร์ตเป็นตลาดที่ใหญ่ที่สุดในแปดแห่งของประเทศเยอรมนี และเป็นหนึ่งในตลาดที่ใหญ่ที่สุดในโลกด้วย
แหล่งข้อมูลอื่น

เว็บไซต์ทางการ